วันที่27 สิงหาคม ผมมีอะไรกับเเฟน เเบบไม่ได้ป้องกันไม่ได้กินยาคุม ไม่ได้หลั่งใน เอามาหลั่งนอก เเล้วปกติเเฟนมีประจำเดือนต้นเดือน พอวันที่4กันยายน ก็มีประจำเดือน หมดวันที่8 วันที่9ไม่มี วันที่10-12กันยายน มีเลือดสีน้ำตาลเลอะที่ กางเกงใน เเบบกระปิกระปอย ไม่ทราบว่าเป็นเลือดล้างหน้าเด็กหรือเปล่า เเล้วมีโอกาสท้องป่าวครับ
สวัสดีค่ะ อาการมีเลือดกระปิดกระปอยหลังประจำเดือนหมด โดยไม่ใช่เลือดประจำเดือนนั้น อาจจะมีสาเหตุมาจาก การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ผลข้างเคียงจากยาคุมฉุกเฉิน กรณีเลือดล้างหน้าเด็กหรือเลือดตามหลังการปฏิสนธิ มักเกิดหลังปฏิสนธิประมาณ 2 สัปดาห์ และไม่ได้เกิดในหญิงทุกคนจากที่กล่าวมานั้น เลือดที่ออกผิดปกติอาจจะเกี่ยวหรือไม่เกี่ยวกับการตั้งครรภ์ก็ได้ แต่การที่มีเพศสัมพันธ์ไม่ได้กินยาคุม ทำการหลั่งนอกยังมีโอกาสตั้งครรภ์ได้ให้สังเกตอาการ ถ้าเลือดออกมากขึ้นเรื่อยๆ ปวดท้องน้อยร่วมด้วย ควรไปพบแพทย์ และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ